Banfo nacionalinis parkas
Banfo nacionalinis parkas (pranc. Parc national de Banff, angl. Banff National Park) – seniausias Kanados nacionalinis parkas, esantis Albertos provincijoje, Uoliniuose kalnuose, 120 km į vakarus nuo Kalgario. Plotas 6641 km². Įsteigtas 1885 m. Ribojasi su Jaspero, Joho ir Kutenajaus nac. parkais. Nacionaliniame parke saugomi įspūdingo grožio Uolinių kalnų landšaftai. Aukšti kalnai padengti sniegynais ir ledynais. Tarp kalnų išsidėstę ežerai: Moreino, Luiso, Peito, Bou, Hektoro ir kt. Klimatas vidutinių platumų, žemyninis. Per metus iškrinta vidutiniškai 472 mm kritulių. Sausio mėnesio temperatūros svyruoja nuo -5 °C (Banfo mieste) iki -15 °C (kalnuose); liepą atitinkamai 22 °C ir 7 °C. Kalnai apaugę spygliuočių miškais. Didelė gyvūnijos įvairovė: grizliai, baribalai, pumos, lūšys, erniai, ūdros, vilkai, elniai, briedžiai, kalnų ožiai. Moreino ežeras Pilies kalnas Miškų plotai Luizos ežeras Banff Springs viešbutis